ประกาศคณะกรรมการกํากับหลักทรัพย์และตลาดหลักทรัพย์ที่ กน. 24 /2553 เรื่อง การไม่นําบทบัญญัติว่าด้วยการเสนอขายหลักทรัพย์ต่อประชาชนมาใช้บังคับกับหน่วยของอีทีเอฟต่างประเทศ\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 และมาตรา 63(5) แห่งพระราชบัญญัติหลักทรัพย์และตลาดหลักทรัพย์พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้(1) "อีทีเอฟต่างประเทศ" หมายความว่า โครงการจัดการลงทุน (collectiveinvestment scheme) แบบ exchange-traded fund ที่จัดตั้งขึ้นตามกฎหมายต่างประเทศ(2) "หน่วยของอีทีเอฟต่างประเทศ" หมายความว่า หุ้นของบริษัท (investment company) หรือใบทรัสต์ของกองทรัสต์ (unit trust) ที่ออกภายใต้อีทีเอฟต่างประเทศ(3) "ตลาดหลักทรัพย์หลัก" (home exchange) หมายความว่า ตลาดหลักทรัพย์ต่างประเทศที่หน่วยของอีทีเอฟต่างประเทศจดทะเบียนซื้อขายอยู่แล้ว และในกรณีที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์มากกว่าหนึ่งแห่ง ให้หมายถึงตลาดหลักทรัพย์ที่อีทีเอฟต่างประเทศระบุว่าเป็นตลาดหลักทรัพย์หลักข้อ ๒ ให้หน่วยของอีทีเอฟต่างประเทศที่มีลักษณะดังต่อไปนี้เป็นหลักทรัพย์ที่มิให้นําบทบัญญัติในหมวด 3 ว่าด้วยการเสนอขายหลักทรัพย์ต่อประชาชนมาใช้บังคับ(1) มีการซื้อขายในตลาดหลักทรัพย์หลักที่เป็นสมาชิกของ World Federation ofExchanges (WFE) และ(2) เป็นหน่วยของอีทีเอฟต่างประเทศที่มีลักษณะตามข้อ 3ข้อ ๓ หน่วยของอีทีเอฟต่างประเทศที่เป็นหลักทรัพย์ตามประกาศนี้ ต้องมีลักษณะดังต่อไปนี้(1) อีทีเอฟต่างประเทศและผู้รับผิดชอบในการดําเนินการของอีทีเอฟต่างประเทศ(ETF operator) ต้องอยู่ภายใต้การกํากับดูแลของหน่วยงานกํากับดูแลต่างประเทศที่เป็นสมาชิกของ International Organization of Securities Commissions (IOSCO)(2) มีวัตถุประสงค์ในการสร้างผลตอบแทนให้แก่ผู้ถือหน่วยในลักษณะที่แปรผันโดยตรงกับการเปลี่ยนแปลงของตัวแปรดังต่อไปนี้ (ก) ราคาทองคํา (ข) ดัชนีที่มีองค์ประกอบทั้งหมดเป็นหรือเกี่ยวข้องกับน้ํามันดิบ (ค) ดัชนีกลุ่มสินค้าโภคภัณฑ์ หรือ (ง) ดัชนีกลุ่มหลักทรัพย์ที่ได้รับการยอมรับจากตลาดหลักทรัพย์ต่างประเทศที่เป็นสมาชิกของ World Federation of Exchanges (WFE) โดยดัชนีดังกล่าวมีองค์ประกอบทั้งหมดเป็นหลักทรัพย์ที่จดทะเบียนในตลาดหลักทรัพย์ต่างประเทศที่เป็นสมาชิกของ World Federation of Exchanges (WFE) หรือตราสารหนี้ที่มีตลาดรอง (organized market)และ(3) มีนโยบายการลงทุนในทรัพย์สินประเภทและชนิดเดียวกับทรัพย์สินที่กองทุนรวมที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535 สามารถลงทุนหรือมีไว้ได้และมีการบริหารจัดการเงินลงทุนในเชิงรับ (passive management)(4) ผู้รับผิดชอบในการดําเนินการของอีทีเอฟต่างประเทศต้องไม่อยู่ระหว่างถูกสั่งจํากัดการประกอบธุรกิจ พักการประกอบธุรกิจ หรือเพิกถอนการอนุญาตหรือการจดทะเบียนเป็นผู้ประกอบธุรกิจหลักทรัพย์ โดยหน่วยงานกํากับดูแลต่างประเทศ ทั้งนี้ ผู้รับผิดชอบในการดําเนินการของอีทีเอฟต่างประเทศนั้นต้องมีตัวแทนในประเทศไทยที่ทําหน้าที่ประสานงานและอํานวยความสะดวกในเรื่องดังต่อไปนี้ด้วย (ก) การให้และจัดส่งข้อมูลของอีทีเอฟต่างประเทศแก่บุคคลต่าง ๆ เช่นทางการหรือหน่วยงานที่มีอํานาจตามกฎหมาย ตลาดหลักทรัพย์แห่งประเทศไทย หรือผู้ถือหน่วยของอีทีเอฟต่างประเทศ เป็นต้น และ (ข) การรับหนังสือ คําสั่ง หมายเรียก หรือเอกสารใด ๆ แทนผู้รับผิดชอบในการดําเนินการของอีทีเอฟต่างประเทศ หรือแทนอีทีเอฟต่างประเทศข้อ ๔ ผู้ที่ประสงค์จะนําหน่วยของอีทีเอฟต่างประเทศมาเสนอขายในประเทศไทยโดยไม่อยู่ภายใต้บังคับของบทบัญญัติในหมวด 3 ว่าด้วยการเสนอขายหลักทรัพย์ต่อประชาชน อาจยื่นคําขอให้สํานักงานตรวจสอบหน่วยของอีทีเอฟต่างประเทศว่าเข้าลักษณะเป็นหลักทรัพย์ตามประกาศนี้หรือไม่ ก็ได้เมื่อสํานักงานดําเนินการตรวจสอบหน่วยของอีทีเอฟต่างประเทศตามวรรคหนึ่งแล้วให้สํานักงานเปิดเผยรายชื่อหน่วยของอีทีเอฟต่างประเทศที่เข้าลักษณะเป็นหลักทรัพย์ตามประกาศนี้เพื่อให้ผู้ลงทุนสามารถตรวจสอบได้ข้อ ๕ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 24 ธันวาคม พ.ศ. 2553 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดให้หน่วยของอีทีเอฟต่างประเทศที่มีการเสนอขายต่อผู้ลงทุนในประเทศไทย และมีลักษณะเป็นไปตามหลักเกณฑ์ที่กําหนด เป็นหลักทรัพย์ที่มิให้นําบทบัญญัติในหมวด 3 ว่าด้วยการเสนอขายหลักทรัพย์ต่อประชาชนมาใช้บังคับ จึงจําเป็นต้องออกประกาศนี้